একবীজপত্রী উদ্ভিদ

একবীজপত্রী(Monocotyledon) সপুষ্পক উদ্ভিদের একটি শ্রেণী যাদের  বীজে  একটি  বীজপত্র বা ভ্রূণপত্র থাকে। বাকি সপুষ্পক উদ্ভিদের দুটি করে বীজপত্র থাকে এবং সেগুলোকে দ্বিবীজপত্রী উদ্ভিদ বলা হয়। Introductory Botany: Plants, People, and the Environment, Linda R. Berg, pp. 487, Cengage Learning, 2007, ISBN 978-0-534-46669-5, ... Monocot: One of the two main classes of flowering plants; monocot seeds contain a single cotyledon ... Eudicot: One of two main classes of flowering plants; eudicot seeds contain two cotyledons ... ঘাস, গম,  খেজুর ইত্যাদি একবীজপত্রী উদ্ভিদ।

 বর্ণনা 
থাম্ব|পেয়াজ কুচি: অনুপ্রস্থভাবে কুচি করা অংশটিতে বাল্ব এবং ডাঁটার দৈর্ঘ্য বরাবর চলমান নালীসমূহ দেখা যায়

 সাধারণ 
একবীজপত্রী  বা মনোকট নাম অনুসারেই একটি একক (মোনো-) কটিলেডন বা ভ্রূণপত্র বা বীজপত্র, তাদের বীজকে আবৃত করে রাখে।প্রথম থেকেই, এই বৈশিষ্ট্যটি একবীজপত্রী থেকে দ্বিবীজপত্রী উদ্ভিদকে আলাদা করতে ব্যবহৃত হয়েছে। দ্বিবীজপত্রীতে সাধারণত দুটি বীজপত্র থাকে, তবে আধুনিক গবেষণায় দেখা গেছে যে, দ্বিবীজপত্রী কোন প্রাকৃতিক একক শ্রেণী নয় এবং এই পরিপ্রেক্ষিতে একবীজপত্রী ব্যাতীত সকল আবৃতবীজী উদ্ভিদকে বোঝাতে এটি ব্যবহৃত হয়।তবে শ্রেণিবিন্যাসগত দৃষ্টিকোণ থেকে বীজপত্রের  সংখ্যা তেমন উপকারী বৈশিষ্ট্য নয় (কারণ একটি গাছের জীবনচক্রের খুব স্বল্প সময়ের জন্যেই উপস্থিত থাকে), এবং এটি পুরোপুরি নির্ভরযোগ্যও নয়। একক বীজপত্র,  প্রাচীন একবীজপত্রী উদ্ভিদের শারীরিক অভিযোজনের একাধিক পরিবর্তনের মধ্যে একটি, যার অভিযোজনগত সুবিধা খুব ভালোমত বোঝা যায় না, তবে এটি স্থলজ বাসস্থানের পূর্বে জলজ বাসস্থানে অভিযোজনের জন্যে হতে পারে। তবুও, একবীজপত্রী এতটাই স্বতন্ত্র যে এই গ্রুপের শ্রেণী নিয়ে বিরোধ খুব কমই হয়, যদিও বাহ্যিক গঠনগত বৈচিত্র্যে যথেষ্ট ভিন্নতা রয়েছে। তবে, প্রধান গোত্রগুলি স্বতন্ত্র  এবং নির্ভরযোগ্যভাবে চিহ্নিত করার মতো মর্ফোলজিকাল বৈশিষ্ট্য খুবই কম।

মনোকটস বা একবীজপত্রী অন্যান্য আবৃতবীজী থেকে তাদের সমরূপতা এবং বৈচিত্র্য উভয় দিক থেকেই আলাদা। একদিকে, তাদের মূলের সংগঠন, পাতা গঠন, এবং ফুলের বিন্যাস অন্যান্য আবৃতবীজীর চেয়ে বেশি সমরূপ, তবে এর মাঝেও বিপুল পরিমাণ বৈচিত্র্য বিদ্যমান, যা উচ্চ পর্যায়ের বিবর্তনীয় সফলতার নির্দেশক। মনোকটদের বৈচিত্র্যের মধ্যে রয়েছে বহু বর্ষজীবী জিওফাইট উদ্ভিদ, যেমন অর্কিড (Asparagales), টিউলিপ, এবং লিলি (Liliales) প্রজাতির সৌন্দর্যবর্ধক ফুল। এছাড়াও রয়েছে রোসেট এবং সাকুলেন্ট জাতীয় এপিফাইট উদ্ভিদ (Asparagales); মাইকোহেটেরোট্রফিক উদ্ভিদ (Liliales, Dioscoreales, Pandanales), যারা সবাই লিলিওয়েড মনোকট গোষ্ঠীর অন্তর্ভুক্ত। প্রধান খাদ্যশস্য যেমন ভুট্টা, চাল, বার্লি, রাই, ওটস, মিলেট, সর্গাম, এবং গম সবই ঘাসের পরিবার (Poaceae)-এর অন্তর্গত। এছাড়াও খাদ্যশস্য উৎপাদনের জন্য ব্যবহৃত ঘাস এবং গবাদি পশুর খাদ্য হিসেবে ব্যবহৃত ঘাস (Poales) উল্লেখযোগ্য।

এছাড়া, পাম গাছ (Arecales), বাঁশ, রিড এবং ব্রোমেলিয়াড (Poales) উদ্ভিদ, কলা এবং আদা (Zingiberales) উদ্ভিদসমূহ কমেলিনিড মনোকট গোষ্ঠীর মধ্যে পড়ে। এদের মধ্যে রয়েছে জলজ পরিবেশের উদ্ভিদ, যেমন সীগ্রাস (Alismatales), যারা জলমগ্ন বা ভাসমান অবস্থায় থাকে।

 দ্বিবীজপত্রী উদ্ভিদের সাথে তুলনা 
বীজপত্রের সংখ্যা ছাড়াও একবীজপত্রী উদ্ভিদ এবং দ্বিবীজপত্রী উদ্ভিদের মধ্যে বিস্তৃত পার্থক্য লক্ষ করা যায়। অনেক দ্বিবীজপত্রী উদ্ভিদ শ্রেণিতে  "একবীজপত্রী উদ্ভিদের " বৈশিষ্ট্য রয়েছে যেমন বিক্ষিপ্ত পরিবহন কলা, ট্রাইমেরাস ফুল এবং নন-ট্রাইকোলপেট পরাগ ।  এছাড়াও কিছু একবীজপত্রীর দ্বিবীজপত্রী উদ্ভিদের বৈশিষ্ট্য রয়েছে যেমন পাতার জালিকাকার শিরাবিন্যাস ।

 বৈশিষ্ট্য  একবীজপত্রী  দ্বিবীজপত্রী    পুষ্পপত্র  ত্রিগুণাত্মক (ট্রাইমেরাস)   টেট্রামেরাস বা পেন্টামেরাস অমরাবিন্যাস মূলীয় অক্ষীয় বীজপত্র বা ভ্রূণপত্র একটি দুইটিবীজপত্রের অবস্থানশীর্ষকপার্শ্বীয়ভ্রূণমুকুলপার্শ্বীয় শীর্ষক কাণ্ডে পরিবহন টিস্যু বিক্ষিপ্ত  গাঢ় বৃত্তাকার মূল অস্থানিক মূলসমূহ গুচ্ছমূল গঠন করে একটি প্রধান মূল থাকে পাতার শিরাবিন্যাস  সমান্তরাল  জালিকাকার  গৌণ বৃদ্ধি  ঘটে না  প্রায়শই ঘটে উদাহরণ গম আম

 শ্রেণিবিন্যাস 
একবীজপত্রী উদ্ভিদসমূহ মেসানজিওস্পার্মস (মূল আবৃতবীজী উদ্ভিদ)-এর পাঁচটি প্রধান বংশের একটি, যা স্বয়ংসম্পূর্ণভাবে সকল আবৃতবীজী উদ্ভিদের ৯৯.৯৫% গঠন করে। একবীজপত্রী ও দ্বিবীজপত্রী উদ্ভিদ হল বৃহত্তম ও সর্বাধিক বৈচিত্র্যময় আবৃতবীজী উদ্ভিদের বিস্তরন, যা যথাক্রমে সকল আবৃতবীজী উদ্ভিদের ২২.৮% ও ৭৪.২% নিয়ে গঠিত।

এদের মধ্যে, ঘাস পরিবার (Poaceae) অর্থনৈতিকভাবে সর্বাধিক গুরুত্বপূর্ণ, যা অর্কিড পরিবারের (Orchidaceae) সাথে একত্রে একবীজপত্রী উদ্ভিদের প্রজাতিগত বৈচিত্র্যের অর্ধেক গঠন করে, যথাক্রমে একবীজপত্রী উদ্ভিদের ৩৪% ও ১৭% নিয়ে গঠিত, এবং এরা আবৃতবীজী উদ্ভিদের বৃহত্তম পরিবারগুলোর অন্তর্ভুক্ত। এরা অনেক উদ্ভিদ সম্প্রদায়ের প্রধান সদস্যদের অন্তর্ভুক্ত।
 জাতিজনি 
Cladogram I:সপুষ্পক উদ্ভিদসমূহের মধ্যে একবীজপত্রী উদ্ভিদ এর ফাইলোজেনেটিক অবস্থান APG IV (2016) তে 
Cladogram 2:একবীজপত্রী উদ্ভিদের ফাইলোজেনেটিক গঠন(composition)

 আরো দেখুন 
উদ্ভিদ
গুল্ম
সপুষ্পক উদ্ভিদ
আবৃতবীজী উদ্ভিদ
দ্বিবীজপত্রী উদ্ভিদ

 তথ্যসূত্র 

 বহিঃসংযোগ 




বিষয়শ্রেণী:আবৃতবীজী উদ্ভিদ
বিষয়শ্রেণী:সপুষ্পক উদ্ভিদ